A Bizottság 2403/89/EGK rendelete

(1989. július 31.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1672/89/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló 1987. július 23-i 2658/87/EGK tanácsi rendeletre [2] és különösen annak 9. cikkére,

mivel a 2658/87/EGK rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, és amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban kifejtett indokok alapján a 2. oszlopban feltüntetett megfelelő KN-kódok szerint kell besorolni;

mivel az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő huszonegyedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. július 31-én.

a Bizottság részéről

Christiane Scrivener

a Bizottság tagja

[1] HL L 169., 1989.6.19., 1. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

+++++ TIFF +++++

1.Könnyű, bő szabású, kötött ruhanemű (100 % pamut), amely a test felső részét csípőig borítja, gallér nélküli, kerek nyakkivágása körül bordás kötésű szegéllyel, eleje részlegesen nyitott, balról jobbra záródóan gombolódik, hosszú ujjú, ujja vége beszegett.A ruhanemű alja beszegett, oldalán két háromszög alakú bordás kötésű betéttel (lásd a 413. számú fényképet). | 61061000 | A besorolást a Kombinált Nómenklatúra 1. és 6. általános szabályai, a 61. árucsoporthoz tartozó megjegyzések 4. pontja, valamint a 6106 és a 61061000 KN-kód szövege határozzák meg. Lásd még a 6106 KN-kódhoz tartozó, kötött anyagból készült ingekre és ingblúzokra vonatkozó KN-magyarázatot. Ennek a ruhaneműnek a 6110 KN-kód alá való besorolása kizárt, mivel az alján található két betétnek nincs szűkítő hatása. |

+++++ TIFF +++++

2.Könnyű, ujjatlan kötött ruhanemű (100 % pamut), amely a test felső részét derékig borítja, gallér nélküli, mély, kerek, zárt nyakkivágással.A ruhanemű alja beszegett, két félkör alakú bordás kötésű betéttel. A nyakvonalra és a karkivágásoknál kötött anyagból készült szegélyeket varrtak (lásd a 422. számú fényképet). | 61091000 | A besorolást a Kombinált Nómenklatúra 1. és 6. általános értelmezési szabályai, a 61. árucsoporthoz megjegyzések 1. pontja, valamint a 6109 és a 61091000 KN-kód szövege határozzák meg. Ennek a ruhaneműnek a 6110 KN-kód alá való sorolása kizárt, mivel az alján található két betétnek nincs szűkítő hatása. |

--------------------------------------------------